**HF Mosevang**

Referat af 3. bestyrelsesmøde

**Generelt**

Havevandringen foregik onsdag eftermiddag d. 29. juni efter mange dage med både regn og sol, hvilket har fået væksten af såvel blomster, hæk og ukrudt til at gro og blomstre en del siden sidste havevandring.

Synet af velpassede haver er rigtig dejligt og vi kom forbi mange flotte haver, men desværre også et stort antal haver, som ikke havde styr på ukrudt og hækkens højde, som vi ligeledes skulle følge op på, nu vi har passeret Skt. Hans. Dette betyder generelt at ca. 40-50 haver ikke har opfyldt én eller flere af nedenstående forhold, som burde have været på plads i onsdags:

* Ukrudt i havegangen til **midten** af vejen
* Ukrudt på hjørnegrunde **hele**  vejen rundt
* Ukrudt **i** hækken. Hækken skal renses for ukrudt både under og i hækken
* Hækken må **max være 160 cm** høj også imellem haverne
* Hækken må **max være 180 cm** høj i haverne mod Åhavevej og Bjørnholms Allé
* Hækken skal være klippet ordentligt – også indvendig.

Det overordnede indtryk er nydeligt, men man har ikke klippet sin hæk, hvis man kun har klippet den halvt eller hvis der stikker grene ud alle steder i hækken samt at ”Arkitektens trøst” er ved eller har overtaget hækken.

1. **Havevandring og sæsonstart 2016**

Vi har noteret alle de haver, der ikke opfylder ovenstående, og fremover vil der ifm. havevandring blive lagt en personlig hilsen i postkassen eller hængt direkte på lågen, hvis ingen postkasse findes, til de, der ikke har haven i orden. Derefter bedes udeståender bringes i orden indenfor 5 dage.

De mange haver, der ikke har styr på ovenstående forhold nu, bedes få bragt det i orden før lørdag d. 9. juli, da vi her følger op igen.

1. **Salg og vurdering af haver**

Følgende haver er solgt og handlet til vurderingsprisen:

1. Have nr. 8 solgt pr. 15. august
2. Have nr. 25 er solgt til 231.070,00 eksl. løsøre
3. Have nr. 65 er fortsat til salg til kr. 114.729,00
4. **Venteliste / Opskrivning**

Bestyrelsen har besluttet, at vi indfører en ny procedure ifm. ventelisten, idet vi bruger meget tid på at følge op henvendelser ifm. ønsker og salg, og når det kommer til stykket springer mange fra igen eller vender ikke tilbage til stor frustration for både os, der administrerer dette men også for sælgere.

Derfor kan man fremover kun blive skrevet op til haveforeningens venteliste ved personligt fremmøde 1 gang årligt, samme dag som generalforsamlingen, hvor bestyrelsen er samlet og hvor vi kan tage en snak med eventuelle nye medlemmer. Ligeledes vil der blive lavet en formular på hjemmesiden, som de skal udfylde før de ankommer.

1. **Opfølgning på arbejdsdag**

Ifm. årets første fælles arbejdsdag vil vi gerne sige stor tak til de ca. 30-40 mennesker, der mødte op til arbejdsdagen. Det var en flot fremmøde og vi håber, at lige så mange vil hjælpe til næste gang, som er d. 20. August kl. 10.00 på fællespladsen v. Syrenvej, hvor vi b.la. skal repareret og fjernet gamle skabe og stolper med overflødige skilte samt sikre den generelle pasning af fælles arealerne.

1. **Loppemarked og Skt. Hans**

Årets loppemarked var igen en succes og vejret holdt sig smukt og fint denne dag.   
  
Der var på dagen snak om at vi, for at få flere potentielle købere forbi, næste år vil flytte placeringen til Rosenholms Allé og lukke for gennemkørsel og spørge Haveforeningen 1940 om de har lyst til at være med, så vi står på hver sin af asfaltvejen vejen. Andre gode ideer og folk, der vil hjælpe med næste års arrangement imødekommes med kyshånd.   
  
Tak til Helle i nr. 16 inkl. hjælpere, som igen i år har gjort et stort stykke arbejde ifm. loppemarkedet.

**Skt. Hans**Desværre måtte vi 15. min før opstart af Skt. Hans aflyse pga. regnvejr – men vi kommer forhåbentlig stærkt igen næste år.

1. **Næste bestyrelsesmøde og havevandring**

Næste bestyrelsesmøde og havevandring finder sted 30. juli 2016.

**Fortsat god sommer**

Mvh. Bestyrelsen